《梁文学以自寿六十诗见示次和》
明代·卢龙云

莫将杯酒负良辰，十月江南号小春。一任浮云时自改，须知吾道未全贫。

清霜傲菊秋仍好，香雪冲梅岁又新。岂学坡翁怜暮景，江门风月更何人。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。